Source: https://www.riigiteataja.ee/akt/406062019002
Timestamp: 2020-08-05 13:47:40+00:00
Document Index: 4296469

Matched Legal Cases: ['§ 6', '§ 7', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 5', '§ 22', '§ 36', '§ 13', '§ 30', '§ 2', '§ 3', '§ 5', '§ 2', '§ 3', '§ 4', '§ 5', '§ 10', '§ 15', '§ 6', '§ 7', '§ 10', '§ 11', '§ 12', '§ 13', '§ 4', '§ 14', '§ 15', '§ 16', '§ 4', '§ 17']

§ 6 Paigaldusloa väljastamine
§ 7 Paigaldusloa väljastamisest keeldumine
3 Reklaamipaigaldaja õigused ja kohustused
§ 10 Reklaami paigaldaja kohustused
§ 11 Maksu nimetus, maksuobjekt, maksumaksjad
§ 12 Maksuperiood ja maksumäär
§ 13 Maksu tasumise kord, tähtpäev või tähtaeg
§ 14 Maksusumma arvutamise või määramise kord
§ 15 Maksustamisperiood, maksukohustuse tekkimise aeg
§ 16 Võimalikud maksusoodustused ja nende andmise kord
§ 17 Reklaamimaksu haldamine
RT IV, 06.06.2019, 2
Vastu võetud 15.05.2019 nr 8
Määrus kehtestatakse kohaliku omavalitsuse korralduse seaduse § 5 lõike 2, § 22 lõike 1 punktide 2 ja 3, § 36 lõike 1, reklaamiseaduse § 13 lõike 1 ja § 30 lõike 2 punkti 4, maksukorralduse seaduse § 2, § 3 lõike 3 ja § 5 lõike 2 ning kohalike maksude seaduse § 2 lõike 1, § 3 lõike 2, § 4 lõike 1, § 5 punkti 5, § 10 ja § 15 lõike 2 alusel.
(1) Käesolev määrus reguleerib välireklaami (edaspidi reklaam) paigaldamist ja kehtestab nõuded reklaami avalikustamise viisile ja kohale Saarde valla haldusterritooriumil.
(2) Käesoleva määrusega kehtestatakse Saarde valla haldusterritooriumil reklaamimaks.
(3) Määruses reklaami avalikustamise viisile ja kohale sätestatud nõuetest on kohustatud kinni pidama ka maksustamisele mittekuuluva reklaami avalikustaja.
Määruses kasutatakse reklaamiga seotud mõisteid reklaamiseaduses sätestatud tähenduses.
(1) Reklaam peab vastama reklaamiseaduses sätestatud reklaami nõuetele.
(2) Reklaam peab teostuselt, mõõtmetelt ja kujunduslikult sobima ümbruskonda ning olema ohutu.
(3) Reklaam ei tohi häirida paiknemise koha läheduses elavate või pidevalt viibivate inimeste huve.
(1) Reklaami paigaldamine on lubatud vallavalitsuse korralduse alusel.
(2) Luba reklaami paigaldamiseks on nõutav statsionaarse ja mittestatsionaarse reklaami paigaldamiseks, v.a juhtudel, kui reklaam on paigaldatud vastavalt vallavalitsuse loale toimuvatel kultuuri-, spordi- ja heategevuslikel üritustel või vallavalitsuse hallatavate asutuste korraldatud üritustel.
(3) Keelatud on reklaami paigaldamine selleks mittekohandatud ja -määratud kohtadele.
(1) Reklaami paigaldamise vormikohane taotlus-maksudeklaratsioon (lisa 1) esitatakse Saarde Vallavalitsusele.
(2) Taotlus-maksudeklaratsioonile lisatakse järgmised dokumendid:
1) reklaami paigalduskoha maa, ehitise või ühissõiduki omaniku või valdaja kirjalik nõusolek reklaami paigaldamiseks;
2) reklaamikavand koos vastavate mõõtude ja värvilahendusega;
3) reklaami kande- või kinnituskonstruktsiooni kirjeldus või joonis;
4) ehitiste fassaadile paigaldatava reklaami puhul fassaadijoonis koos paigalduskoha ja olemasolevate reklaamide äranäitamisega;
5) maa-alale paigaldamise korral asendiplaan koos maapealsete ja maa-aluste objektide ja tehnovõrkude äranäitamisega, kus on näidatud paigaldatava objekti asukoht. Asendiplaanile võtta tehnovõrkude valdaja kooskõlastus, kui reklaam paigaldatakse tehnovõrgu kaitsevööndisse;
6) reklaamiobjekti paigaldamisel tee kaitsevööndisse on vajalik liiklusohutuse eest vastutava isiku või organi kooskõlastus;
7) Muinsuskaitseameti kooskõlastus reklaami paigaldamiseks muinsuskaitsealale, kinnismälestisele või nende kaitsevööndisse.
(3) Statsionaarse reklaami paigaldamisel tuleb eelnevalt taotleda selle püstitamiseks Ehitusseadustikus ehitiste püstitamiseks ettenähtud load ja kooskõlastused.
§ 6. Paigaldusloa väljastamine
(1) Vallavalitsus annab reklaami paigaldusloa 10 tööpäeva jooksul, arvates nõuetekohaste lisadega esitatud reklaami paigaldamise taotlus-maksudeklaratsiooni registreerimisest, kui on täidetud kõik Reklaamiseaduse ja käesoleva määruse nõuded.
(2) Puuduste korral esitatud dokumentides teatab vallavalitsus sellest reklaami paigaldajale hiljemalt 5 tööpäeva jooksul, määrates tähtaja puuduste kõrvaldamiseks.
(3) Paigaldusluba väljastatakse tähtajaga kuni 3 (kolm) aastat. Paigaldusloa kehtivuse aeg märgitakse loale.
(4) Reklaamiobjektide paigaldamiseks valla omandis olevatele hoonetele, rajatistele, reklaamikandjale ja transpordivahenditele annab nõusoleku vallavalitsus oma korraldusega, milles märgitakse eksponeerimise aeg ja koht. Reklaami paigaldaja ja vallavalitsus sõlmivad omavahel lepingu reklaami paigaldamisega seotud õiguste ja kohustuste määramiseks.
§ 7. Paigaldusloa väljastamisest keeldumine
1) varem on esitatud taotlus samale asukohale reklaami paigaldamiseks;
3) reklaam ei vasta reklaamiseaduses sätestatud nõuetele või käesolevas määruses toodud reklaami põhinõuetele;
4) reklaami paigaldaja ei ole tasunud reklaamimaksu või reklaami paigaldajal on varasemad võlad reklaamimaksu osas või võlad vallaga sõlmitud reklaami paigaldamise lepingust;
5) reklaami paigaldaja on eelnevalt korduvalt rikkunud välireklaami paigaldamise eeskirja või reklaamiseaduse nõudeid, mille kohta on tehtud ettekirjutus;
6) reklaamikavand ei sobi paigalduskoha arhitektuuri või ümbritseva keskkonnaga stiililt, proportsioonilt või värvilahenduselt;
7) paigaldatav reklaam kujutab ohtu inimeste elule, tervisele või varale;
8) muudel õigusaktides sätestatud juhtudel või muudel kaalukatel põhjustel.
3. peatükk Reklaamipaigaldaja õigused ja kohustused
§ 10. Reklaami paigaldaja kohustused
(1) Reklaami paigaldaja kohustub:
1) paigaldama reklaami paigaldusloa taotluses ja paigaldusloas esitatud korras ja tingimustel;
2) tagama paigaldatud reklaami ja reklaamikandja korrektse väljanägemise kogu avalikustamise aja jooksul;
3) korrastama reklaami kohe või selle maha võtma, kui see on rikutud, määrdunud või lõhutud või kujutab ohtu inimestele või varale;
4) tagama reklaami paigaldamisel ja selle ülevaloleku ajal jalakäijate ja liikluse ohutuse;
5) hüvitama ebakvaliteetselt paigaldatud reklaami tagajärjel (purunemine, allakukkumine jms) kõik isikutele ja nende varale põhjustatud kahjud;
6) esitama reklaami muutmisel paigaldusloa tähtaja jooksul vallavalitsusele kooskõlastamiseks uue reklaami kavandi;
8) võtma reklaami maha hiljemalt paigaldusloa tähtaja möödumisele järgneval tööpäeval ja korrastama kasutuses olnud maa-ala või pinna hiljemalt viie kalendripäeva jooksul pärast paigaldusloal märgitud lõpptähtaega;
9) hüvitama kõik reklaami mahavõtmisega seotud kulud;
10) informeerima vallavalitsust paigaldusloas sätestatud tähtajast reklaami lühemal eksponeerimisel;
11) informeerima kolme tööpäeva jooksul vallavalitsust paigaldusloale märgitud vastutava isiku andmete muutumisest.
(2) Ilma loata paigaldatud reklaam või reklaam, mille paigaldamise loas märgitud tähtaeg on möödunud või ebarahuldavas seisukorras olev reklaam, kuulub mahavõtmisele. Mahavõtmise kulud kannab reklaami paigaldaja.
(3) Pärast reklaami mahavõtmist on ettekirjutuse saanud reklaami paigaldaja kohustatud kirjalikult informeerima järelevalvet teostavat ametnikku reklaami mahavõtmisest. Mahavõetava reklaami eest maksu arvestamine lõpetatakse pärast kirjaliku teate kättesaamist.
(4) Kui reklaami paigaldaja poolt ei ole reklaam või reklaamikandja võetud maha pärast ettekirjutuses määratud tähtaega, on vallavalitsusel õigus rakendada asendustäitmist või sunniraha.
§ 11. Maksu nimetus, maksuobjekt, maksumaksjad
(1) Käesoleva maksumäärusega kehtestatava maksu nimetus on reklaamimaks.
(2) Maksuobjektiks on Saarde valla haldusterritooriumile füüsilistest ja juriidilistest isikutest reklaami paigaldajate poolt paigaldatud välireklaam, samuti omavalitsuse territooriumil elunevatele ja asuvatele füüsilistele ja juriidilistele isikutele kuuluvatena registreeritud ühissõidukitele paigaldatud reklaam.
§ 12. Maksuperiood ja maksumäär
(3) Maksumäär reklaamipinna 1 m² eest on 6 (kuus) eurot kuus.
(4) Alkohoolsete jookide reklaamimisel rakendatakse kahekordset maksumäära.
(5) Omavoliliselt paigaldatud reklaamile või reklaamile, mille paigaldamise tähtaeg on möödunud, rakendatakse kolmekordset maksumäära.
§ 13. Maksu tasumise kord, tähtpäev või tähtaeg
(1) Igasugune reklaam Saarde valla haldusterritooriumil kuulub maksustamisele, välja arvatud käesoleva määruse § 4 lõikes 2 ja §-s 16 toodud erijuhud.
(2) Vallavalitsus väljastab taotlus-maksudeklaratsiooni alusel arve, mis kuulub tasumisele arvel märgitud tähtpäevaks. Tasumisele kuuluvat maksusummat ei ümardata. Reklaamimaks laekub Saarde valla eelarvesse.
(3) Reklaamimaks tasutakse Saarde valla eelarvesse
1) kuni kolmekuuse reklaamiaja eest ühekordselt kogu maksusumma ulatuses enne reklaamiloa väljastamist;
2) pikema kui kolmekuuse reklaamiaja eest kvartaalselt enne iga kvartali algust.
§ 14. Maksusumma arvutamise või määramise kord
(1) Maksusumma arvutamisel võetakse aluseks reklaampinna maksumäär kuus ühe ruutmeetri kohta.
(3) Maksusumma arvutamisel ümardatakse täisruutmeetrist erinev reklaamipind täisruutmeetriteni iga reklaamikandja osas eraldi.
(4) Maksusumma arvestatakse kalendrikuude järgi. Alla kalendrikuu esitatava reklaami eest arvestatakse maksusumma ühe kalendrikuu eest. Kui reklaami esitamise perioodil esitatakse mõnel kalendrikuul reklaami alla kalendrikuu, arvestatakse iga sellise kalendrikuu eest maksusumma kalendrikuu järgi.
§ 15. Maksustamisperiood, maksukohustuse tekkimise aeg
(1) Maksustamisperiood on reklaami esitamise aeg reklaami paigaldamisest kuni reklaami esitamise lõppemiseni.
(2) Maksukohustus tekib taotlus-maksudeklaratsioonis näidatud reklaami paigaldamise päevast.
(3) Omavoliliselt paigaldatud reklaam või reklaam, mille paigaldamise tähtaeg on möödunud, maksukohustus tekib reklaami paigaldamise päeval ning lõpeb reklaami mahavõtmise päeval.
§ 16. Võimalikud maksusoodustused ja nende andmise kord
1) reklaam käesoleva määruse § 4 lõikes 2 toodud erijuhtudel;
2) riigi- ja omavalitsusasutuste, Euroopa Liidu institutsioonide reklaam;
7) reklaam hoone vaateaknal ja uksel;
8) reklaam, mis on paigaldatud kinnisele territooriumile seal toimuva ürituse ajaks tingimusel, et reklaam ei ole suunatud avalikkusele väljaspool kinnistu territooriumi;
9) liiklusmärgi 636 standardi kohaselt paigutatud teave (Eesti Standardi EVS 613-2001 «Liiklusmärgid ja nende kasutamine»);
10) sotsiaalreklaam - reklaam, mille eesmärk on saavutada hinnangute andmise kaudu inimese käitumine avalikes huvides ja milles teatud probleemile keskendudes ei pakuta kaubamärgipõhist, vaid üldist lahendit;
11) avalikult kasutatavale jäätmete kogumisvahendile paigaldatud reklaam selle kogumisvahendi tootja või omaniku või jäätmete koguja kohta;
12) teave majapidamise või ettevõtte asukohta juhataval suunaviidal, mis ei sisalda muud teavet lisaks majapidamise või ettevõtja ja/või ettevõtte nimele ja ettevõtte kaugusele;
13) mittetulundusühingute, teatrite, kinode, muuseumide, näituste, kultuuri-, spordi-, heategevuslike ja ühiskondlike ürituste reklaam.
(2) Saarde valla juriidilise aadressiga ettevõtjad (äriühingud ja FIE-d) on reklaamimaksust vabastatud.
(3) Vallavalitsusel on õigus eespool nimetamata juhtudel ja maksumaksja poolt esitatud põhjendatud taotluse alusel anda oma korraldusega maksusoodustusi või maksust vabastada.
(4) Maksusoodustuse andmise või sellest keeldumise otsustab vallavalitsus 10 tööpäeva jooksul arvates nõuetekohase taotluse esitamisest.
(5) Maksusoodustuse saamiseks esitab isik vallavalitsusele taotluse.
(6) Maksusoodustust ei anta isikule:
§ 17. Reklaamimaksu haldamine
(1) Reklaamimaks ja täiendavalt maksmisele kuuluvad summad laekuvad Saarde valla eelarvesse.
(2) Reklaamimaksu maksuhalduriks on Saarde Vallavalitsus.
(3) Reklaamimaksu kogumist korraldab Saarde Vallavalitsuse raamatupidamisteenistus.
(5) Saarde Vallavalitsuse raamatupidamisteenistuse juhataja on volitatud rakendama reklaamimaksu kogumisel Maksukorralduse seaduses sätestatud maksuhalduri õigusi ja kohustusi.
Kontrolli reklaami paigaldamise ja reklaamimaksu laekumise üle teostab Saarde Vallavalitsus volitatud ametiisikute kaudu.
Enne käesoleva määruse jõustumist paigaldamisloa alusel paigaldatud reklaam kehtib paigaldusloal märgitud tähtpäevani.
1) Saarde Vallavolikogu 26. augusti 2009.a määrus nr 6 „Välireklaami paigaldamise eeskiri ja reklaamimaks“ (RT IV, 09.05.2014, 46);
2) Surju Vallavolikogu 28. juuni 2012.a määrus nr 11 „Surju valla reklaamimaks“ (RT IV, 19.10.2013, 52).
Lisa Taotlus-maksudeklaratsioon